અસલમાં આવા બનાવો એકવાર પણ બને તો ભારે ઊહાપોહ ઊઠવો જોઇતો હતો. તેના મૂળ શોધી આ ગૂમડાને કાપી નાખવાની જરૂર હતી. અન્યથા લોહી ચાખી ગયેલા વરુઓ ફરી શિકાર કર્યા વિના ના જ રહે. તેમજ આ બાબત સૌ માટે વિચાર માગી લે છે, કે આ વિકૃતિ આખરે કેવી રીતે અને ક્યાંથી પેદા થઇ? તેના મૂળ ક્યાં છે? ક્યાંકથી તો નીચ લોકોએ પ્રેરણા લીધી હશે? અન્યથા આવું બને જ કેવી રીતે? કેમ કે, દીકરીઓ તો બધાને ઘરે છે અને વળી બદલાયેલ માનસિક્તામાં લોકોને દીકરી વહાલનો દરિયો પણ લાગે જ છે. તો પછી આટલી હેવાનિયત કેવી રીતે આચરવામાં આવે છે ત્યારે માનો યા માનો પરંતુ ભારતમાં આ પ્રકારના બનાવો ખૂબ જ ઝડપથી વધી રહ્યા છે. આ અંગેના કેટલાક તથ્યો પર નજર નાખીએ તો,